Ramaphosa aan weermag: 'Gaan red lewens' | Maroela Media
Pres. Cyril Ramaphosa het Donderdagaand tydens die uitstuur van troepe van die Suid-Afrikaanse Weermag (SANW) in die stryd teen die Covid-19-pandemie aan soldate gesê: "Gaan uit en red die lewens van Suid-Afrikaners."
Hy het aan die soldate benadruk dat hulle 'n eed afgelê het om die mense van Suid-Afrika te verdedig.
Ramaphosa het 'n beroep op die weermag gedoen om die publiek te respekteer en te ondersteun. Hy het gesê dit is normaal dat die publiek vrees sal hê wanneer hulle soldate met gewere gaan sien rondloop.
"Dit is nie die tyd vir skop en donn*r nie. Dit is nie die tyd vir skiet en donn*r nie, maar die tyd om ons mense te ondersteun."
Soldate is versoek om hul taak na die beste van hul vermoë te gaan verrig en om dit op só 'n manier te doen dat dit nie die regte van mense skend nie.
Hy het aan soldate gesê dat mense in dié tyd na hulle en die Suid-Afrikaanse Polisiediens gaan opkyk, en hy het 'n beroep op alle wetstoepassingsbeamptes gedoen om hul taak met groot respek en nederigheid uit te voer. Ramaphosa het soldate aangemoedig om ondersteunend te wees en vertroue te herstel.
Die president het gesê hy is vol vertroue dat die land se inwoners gaan hou by die beperkings van die 21 dae van afsondering wat die regering ingestel het. "Ons het die beperkings op hul lewens gestel ten einde hul lewens te red."
Ramaphosa het soldate die versekering gegee dat hulle nie in 'n vyandige grondgebied ontplooi word nie.
"Maak seker dat ons lewens red. Maak seker dat die mense van Suid-Afrika veilig is. Maak seker dat die land ná 21 dae kan terugkeer en dat mense hul lewe kan terugkry en dat die ekonomie weer op dreef kan kom," het Ramaphosa afgesluit.
Die president het ook vroeër die dag die Suid-Afrikaanse Polisiediens in Pretoria toegespreek.
As mens hom gaan Google, kry mens 13,6 miljoen resultate, ek dink ons kort blaaskans hierdie 21 dae.
Wat is dit met die uniform?
En Jesus het 2000 jaar gelede vir sy dissipels gesê: Kom agter My aan, en Ek sal julle vissers van mense maak.
die pak klere pas en lyk beter as sy gewone "suits"
Een van die beste indien nie die beste weermagte in die wêreld nie en hoe gelukkig is ons nie dat hulle na ons gaan omsien nie onder die bevel van hulle comander en chief natuurlik.